ᱵᱷᱟᱫᱚᱨ ᱵᱚᱝᱜᱟ

ᱵᱷᱟᱫᱚᱨ ᱵᱚᱝᱜᱟ ᱫᱚ ᱥᱮᱨᱢᱟ ᱨᱮᱱᱟᱜ ᱤᱨᱟᱹᱞᱟᱜ ᱵᱚᱝᱜᱟ ᱵᱟᱝ ᱪᱟᱸᱫᱚ ᱠᱟᱱᱟ ᱾ ᱱᱚᱶᱟ ᱵᱚᱝᱜᱟ ᱫᱚ ᱥᱟᱱ ᱵᱚᱝᱜᱟ  ᱛᱟᱭᱚᱢ ᱟᱨ ᱫᱟᱥᱟᱸᱭ ᱵᱚᱝᱜᱟ  ᱢᱟᱬᱟᱝ ᱦᱤᱡᱩᱜ-ᱟ ᱾ ᱵᱟᱹᱫ ᱠᱚ ᱨᱚ ᱫᱟᱜ ᱮ ᱚᱨ ᱛᱮ ᱵᱷᱟᱫᱚᱨ ᱵᱚᱝᱜᱟ  ᱧᱩᱛᱩᱢ ᱟᱠᱟᱱᱟ ᱾

ᱯᱟᱨᱟᱵᱽ ᱯᱩᱱᱟᱹᱭ

ᱵᱷᱟᱫᱚᱨ ᱵᱚᱝᱜᱟ ᱠᱩᱱᱟ.ᱢᱤ ᱨᱮᱫᱚ ᱮᱸᱫᱮ ᱠᱟᱨᱟᱢ ᱠᱚ ᱵᱚᱝᱜᱟᱭᱟ ᱾ ᱠᱩᱱᱟ.ᱢᱤᱨᱮ ᱱᱟᱶᱟᱭ ᱡᱚᱢ ᱦᱚᱸ ᱠᱚ ᱵᱚᱝᱜᱟᱭᱟ ᱾ ᱯᱟᱨᱟᱵ ᱞᱮᱠᱟ ᱛᱮ ᱱᱚᱶᱟ ᱫᱚ ᱥᱟᱱᱟᱢ ᱠᱚᱜᱮ ᱠᱚ ᱢᱟᱱᱟᱣᱟ ᱾

ᱵᱚᱝᱜᱟ ᱵᱩᱨᱩ
ᱱᱚᱶᱟ ᱪᱟᱸᱫᱚ ᱠᱩᱱᱟᱹᱢᱤ ᱨᱮᱫᱚ ᱱᱟᱶᱟᱭ ᱠᱚ ᱵᱚᱝᱜᱟᱜ-ᱟ ᱾ ᱪᱟᱥ ᱨᱮᱱᱟᱜ ᱱᱟᱶᱟ ᱠᱤᱨᱥᱤ ᱚᱲᱟᱜ ᱨᱮ ᱨᱟᱠᱟᱵ ᱠᱟᱛᱮ ᱡᱚᱢ ᱢᱟᱬᱟᱝ ᱨᱮ ᱵᱚᱝᱜᱟ ᱴᱷᱮᱱ ᱠᱚ ᱥᱟᱢᱟᱝ ᱢᱟᱬᱟᱝ ᱟ ᱾ ᱪᱟᱹᱥᱤ ᱠᱚᱣᱟᱜ ᱯᱩᱭᱞᱩ ᱠᱤᱨᱥᱤ ᱜᱚᱰᱟᱦᱩᱲᱩ,ᱜᱩᱸᱫᱽᱞᱤ,ᱡᱟᱱᱦᱮ ᱮᱢᱟᱱ ᱠᱤᱨᱥᱤ ᱠᱚ ᱢᱟᱬᱟᱝ ᱨᱮ ᱵᱤᱞᱤᱜ-ᱟ ᱾ ᱚᱱᱟᱠᱚ ᱡᱚᱢ ᱞᱟᱹᱜᱤᱫ ᱵᱚᱝᱜᱟ ᱢᱟᱬᱟᱝ ᱵᱚ ᱮᱢ ᱢᱟᱬᱟᱝ ᱟᱠᱚᱣᱟ ᱾ ᱵᱟᱵᱚ ᱵᱚᱝᱜᱟ ᱞᱮᱠᱷᱟᱱ ᱵᱚᱝᱜᱟ ᱵᱳᱨᱳ ᱠᱚ ᱵᱟᱹᱲᱤᱡᱚᱜ-ᱟ ᱾ ᱵᱟᱹᱲᱤᱡ ᱞᱮᱱᱠᱷᱟᱱ ᱠᱚ ᱟᱹᱛᱩᱛᱮ ᱦᱤᱥᱠᱤᱫ ᱡᱟᱱᱣᱟᱨ,ᱠᱩᱞ,ᱛᱟᱹᱨᱩᱵ,ᱵᱟᱱᱟ,
ᱪᱮᱴᱨᱟ,ᱦᱟᱰᱜᱟᱨ,ᱵᱤᱧ,
ᱠᱤᱫᱤᱧ,ᱦᱟᱹᱛᱤ ᱮᱢᱟᱱ ᱠᱚ ᱥᱟᱦᱛᱟᱜ-ᱟ ᱾ ᱟᱡᱟᱨ ᱵᱮᱢᱟᱨ ᱧᱟᱧᱟᱢᱟ,ᱡᱤᱣᱤ ᱡᱟᱹᱛᱤ ᱚᱥᱟᱣᱛᱤᱜ-ᱟ ᱾ ᱫᱚᱥᱟᱨ ᱥᱮᱨᱢᱟ ᱠᱤᱨᱥᱤ ᱱᱟᱯᱟᱭ ᱵᱟᱝ ᱦᱩᱭᱩᱜ-ᱟ ᱾ ᱱᱚᱝᱠᱟᱱ ᱯᱟᱹᱛᱭᱟᱣ ᱢᱮᱱᱟᱜ-ᱟ ᱾ ᱚᱱᱟᱛᱮ ᱱᱟᱶᱟᱭ ᱵᱚ ᱵᱚᱝᱜᱟᱭᱟ ᱾

ᱵᱟᱦᱨᱮ ᱡᱚᱱᱚᱲ
ᱠᱟᱹᱢᱤ ᱦᱚᱨᱟ ᱠᱚᱨᱮ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ ᱾ ᱪᱟᱥᱤ ᱠᱚ ᱵᱟᱹᱫᱽ ᱠᱟᱹᱢᱤ ᱠᱚ ᱠᱚ ᱥᱟᱭ ᱵᱟᱲᱟ ᱠᱟᱜ-ᱟ ᱾ ᱱᱟᱥᱮ ᱡᱷᱤᱯᱤᱨ ᱮ ᱫᱟᱜᱟ ᱾ ᱢᱚᱛᱟᱢ ᱩᱫ,ᱥᱟᱶ ᱦᱩᱨᱩᱫ ᱩᱫ,ᱯᱟᱴᱠᱟ ᱥᱟᱜᱟᱫ ᱩᱫ,ᱵᱩᱥᱩᱵ ᱩᱫ,ᱛᱚᱨᱢᱟᱲ ᱩᱫ,ᱢᱟᱫ ᱩᱫ,ᱦᱚᱛᱚᱫ ᱠᱚᱸᱦᱰᱟ ᱠᱚ ᱡᱟᱹᱞᱤᱜ-ᱟ ᱾ ᱦᱟᱹᱠᱩ ᱠᱟᱴᱠᱚ ᱠᱚ ᱥᱟᱦᱛᱟᱜ-ᱟ ᱾

ᱥᱟᱹᱠᱷᱭᱟᱹᱛ

ᱢᱟᱜᱽ , ᱯᱷᱟᱹᱜᱩᱱ , ᱪᱟᱹᱛ , ᱵᱟᱹᱭᱥᱟᱹᱛ , ᱡᱷᱮᱸᱴ , ᱟᱥᱟᱲ , ᱥᱟᱱ , ᱵᱷᱟᱫᱚᱨ , ᱫᱟᱥᱟᱸᱭ , ᱥᱚᱨᱟᱭ , ᱟᱜᱷᱟᱬ , ᱯᱩᱥ ᱾
ᱛᱷᱚᱠ:ᱪᱟᱸᱫᱚ ᱨᱮᱱᱟᱜ ᱧᱩᱛᱩᱢ ᱠᱚ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ